Foreldraviðtöl eru þrisvar á ári í nóvember , febrúar og maí í samskiptavikum . Fundir eru frá klukkan 14:30 - 16:00 og taka um 20 mínútur , sé þörf á lengri tíma er fundinn nýr tími í samráði foreldra og kennara . Umsjónarkennarar senda út tímasetningu . Kynningafundir bekkjardeilda eru í september . Skólastjóri fer yfir einkunnarorð , sýn og stefnu skólans og skólareglur . Sérkennari fer yfir skimanir og próf sem lögð eru fyrir , til dæmis í lesfimi og lögð er sérstök áhersla á lestur og læsi . Umsjónarkennari fer yfir skipulagið í starfi bekkjarins . Frístund barna í 1. - 4. bekk er kynnt og framboð íþrótta - og tómstundastarfs . Foreldrum er boðið til þátttöku í öllum viðburðum skólans og þeir eru ávallt velkomnir .